
ประกาศองค์การบริหารส่วนตำบลน้ำจืด
เรื่อง  การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ
เพื่อดำเนินการตามนโยบายของรัฐบาลงบประมาณรายจ่าย  ประจำปีงบประมาณ  พ.ศ. 2555
--------------------------------------------------

ตามที่กระทรวงมหาดไทยได้ประกาศใช้ ระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์การปกครองส่วนท้องถิ่น พ.ศ.2552    และระเบียบคณะกรรมการผู้สูงอายุแห่งชาติว่าด้วยหลักเกณฑ์การจ่ายเงินเบี้ยยังชีพผู้สูงอายุ พ.ศ. 2552  เป็นการดำเนินการตามโครงสร้างหลักประกันด้านรายได้แก่กลุ่มผู้สูงอายุตามนโยบายของรัฐบาล จึงจัดให้มีการลงทะเบียนเบี้ยยังชีพผู้สูงอายุรายใหม่เพื่อเป็นข้อมูลในการเตรียมของบประมาณในการดำเนินงานเรื่อง เบี้ยยังชีพผู้สูงอายุประจำปีงบประมาณ  2555
เพื่อให้ดำเนินการรับคำขึ้นทะเบียนผู้สูงอายุเพื่อรับเบี้ยยังชีพตามนโยบายรัฐบาลฯ ดังกล่าว  เป็นไปด้วยความเรียบร้อย อาศัยอำนาจตามความในข้อ 7 แห่งระเบียบกระทรวงมหาดไทย ปี 2552  องค์การบริหารส่วนตำบลน้ำจืด  จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพผู้สูงอายุไปติดต่อยื่นคำร้องขอขึ้นทะเบียน  ตามวัน  เวลา  และสถานที่ที่องค์การบริหารส่วนตำบลน้ำจืด ได้กำหนด  โดยประกาศกำหนด  โดยผู้สูงอายุที่มีสิทธ์ได้รับเงินเบี้ยยังชีพจะต้องมีคุณสมบัติ  และดำเนินการ  ดังต่อไปนี้
1. คุณสมบัติของผู้มีสิทธิ์ได้รับเงินเบี้ยยังชีพผู้สูงอายุ 
ผู้มีคุณสมบัติได้รับเงินเบี้ยยังชีพผู้สูงอายุ  ต้องเป็นผู้มีคุณสมบัติ ดังต่อไปนี้
(1)  มีสัญชาติไทย
(2)  มีภูมิลำเนาอยู่ในเขตองค์การบริหารส่วนตำบลน้ำจืด  ตามทะเบียนบ้าน
(3) มีอายุ  60  ปี  บริบูรณ์ขึ้นไป  โดยเป็นผู้ที่เกิดก่อนวันที่  1  ตุลาคม  พ.ศ. 2494 (ในกรณีที่
ในทะเบียนราษฎรไม่ปรากฏวันที่  เดือนเกิดให้ถือว่าบุคคลนั้นเกิดในวันที่  1  มกราคมของปีนั้น)
(4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือ
องค์กรปกครองส่วนท้องถิ่นได้แก่  ผู้รับเงินบำนาญ  ผู้รับเงินเบี้ยยังชีพตามระเบียบของกระทรวงมหาดไทย หรือ  กรุงเทพมหานคร  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น   ผู้ที่ได้รับเงินเดือน   ค่าตอบแทน  รายได้ประจำ  หรือผลประโยชน์ตอบแทนอื่นที่รัฐหรือองค์กรปกครองส่วนท้องถิ่น  จัดให้เป็นประจำยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548

2. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงิน
เบี้ยยังชีพผู้สูงอายุ


ให้ผู้สูงอายุที่มีคุณสมบัติดังกล่าวข้างต้น  ยื่นคำขอรับเงินเบี้ยยังชีพผู้สูงอายุด้วยตนเอง  ต่อองค์กรปกครองท้องถิ่นที่ตนเอง มีชื่ออยู่ในทะเบียนบ้าน  ระหว่างวันที่ 1 -30 พฤศจิกายน 2553  ในวัน  เวลา  และสถานที่ที่องค์การบริหารส่วนตำบลน้ำจืด  กำหนด พร้อมหลักฐาน  ดังต่อไปนี้
(1)  บัตรประจำตัวประชาชน  หรือบัตรอื่นที่ออกโดยหน่วยงานของรัฐที่มีรูปถ่ายพร้อม
สำเนา
(2)  สมุดบัญชีเงินฝากธนาคารธกส.สาขากระบุรีพร้อมสำเนา  


(3)  ทะเบียนบ้านพร้อมสำเนา



ในกรณีมีความจำเป็นที่ไม่สามารถมาลงทะเบียนได้  ผู้สูงอายุอาจมอบอำนาจเป็น           ลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน


จึงประกาศมาเพื่อทราบโดยทั่วกัน



        ประกาศ  ณ  วันที่    5     เดือน ตุลาคม  พ.ศ. 2553

    (นายเสรี     ชุมพล)
นายกองค์การบริหารส่วนตำบลน้ำจืด
ตารางหมายกำหนดการรับขึ้นทะเบียนคนพิการและสูงอายุ ประจำปี  2555
	วันที่/เวลา
	สถานที่
	หมายเหตุ

	5   พฤศจิกายน 2553   เวลา  13.00-16.30 น.
	ศาลาเอนกประสงค์บ้านดอนตำเสา    หมู่ที่  4
	

	
	
	

	6   พฤศจิกายน 2553   เวลา  08.30-12.00 น.
	ศาลาเอนกประสงค์บ้านหินใหญ่    หมู่ที่  9
	

	6   พฤศจิกายน 2553   เวลา  13.00-16.30 น.
	ศาลาเอนกประสงค์บ้านบางกุ้ง    หมู่ที่  6
	

	
	
	

	7   พฤศจิกายน 2553   เวลา  08.30-12.00 น.
	ศาลาเอนกประสงค์บ้านปลายคลอง   หมู่ที่  1
	

	7   พฤศจิกายน 2553   เวลา  13.00-16.30 น.
	ศาลาเอนกประสงค์บ้านบกกราย    หมู่ที่  8
	

	
	
	

	8   พฤศจิกายน 2553  เวลา  08.30-12.00 น.
	ศาลาเอนกประสงค์บ้านบางหมีเหนือ    หมู่ที่ 7
	

	8   พฤศจิกายน 2553   เวลา  13.00-16.30 น.
	ศาลาเอนกประสงค์บ้านน้ำจืด    หมู่ที่  2
	

	
	
	

	9   พฤศจิกายน 2553  เวลา  08.30-12.00 น.
	ศาลาเอนกประสงค์บ้านดอนกลาง    หมู่ที่  5
	


